*Ahi poke* koostises on tuunikala, sojakaste, meresool, roheline sibul, Maui sibul ja limu-vetikas
*Tako* (kaheksajala) poke ehk *heʻe* *poke*: kimtši, seesamiõli, purustatud tšilli ja meresool
*Ahi poke*: kulduim-tuun, roheline sibul, tšillipipar, meresool, sojakaste, seesamiõli, röstitud kukui pähkel (*candlenut*) ja limu, serveerituna punasel kapsal
Kausitäis lõhe-*poke*'t miso suširiisi, marineeritud kapsa, kurgi, tobiko, vetikalehtede ja vetikasalatiga
*Tako* (kaheksajala) poke ehk *heʻe* *poke*: tomatid, roheline sibul, Maui sibul, sojakaste, seesamiõli, meresool ja tšillipipar
***Poke*** (havai keeles 'viilutama' või 'risti tükkideks lõikama') on toore kalaliha kuubikute salat, mida süüakse eelroa või põhiroana ja mis on üks Havai köögi põhilisi roogi. 

Traditsiooniliselt on *poke*'s *aku* (rammus tuunikala) või *heʻe* (kaheksajalg). Heʻe *poke*'t (kaheksajala-*poke*'t) kutsutakse sageli selle jaapanikeelse nimetusega *tako poke* (*tako* on jaapani keeles kaheksajalg), välja arvatud havai keelealal nagu Niihau saar. Üha populaarsemaks muutuvat *ahi poke*'t tehakse tavaliselt kulduim-tuunist (*Thunnus albacares*). *Poke*'t tehakse ka toorest lõhest või selgrootutest nagu austrid, sinikarbid, krevetid jts.

Euroopas on analoogsetest toorkalatoitudest tuntud kalatartar ja kala-*carpaccio*, Jaapanis sashimi, Peruus *ceviche*.

Ajalugu
-------

Traditsiooniline Havai *poke* koosneb kalast, mis on puhastatud sisikonnast, luudest ja nahast, ning mida serveeritakse lisanditega nagu meresool, küünlapähkel, vetikad ja *limu*-vetikad (*Asparagopsis taxiformis*).

Toiduajaloolase Rachel Laudani andmeil muutus *poke* praegusel kujul populaarseks 1970. aastatel. Selles kasutatu puhastatud kalaliha koos havai soola, vetikate ning röstitud ja jahvatatud küünlapähklitega. Selline *poke* on Havail tänini populaarne.

2012. aasta paiku muutus *poke* üha populaarsemaks ka USA mandriosas, kus tekkis arvukalt *poke*-söögikohti (valdavalt kiirtoidusöögikohad).
 Aastatel 2014–2016 kahekordistus Hawaii restoranide arv Foursquare'is (algselt 342, lõpuks 700). Neis restoranides valmistati niihästi traditsioonilist *poke*'t kui ka uut laadi *poke*'sid, millesse lisati näiteks avokaadot, ponzu-kastet, *teriyaki*'t, seeni, karamellistatud sibulat, marineeritud jalapeñot, srirachat, koriandrit, ananassi või kurki. Tänapäevased *poke*-restoranid ongi valdavalt kiirtoidukohad, kus salati saab koostada eri komponentidest, alates kalast ja lõpetades kastmega. Kõige populaarsem on endiselt tuunikala, kuid kasutatakse muudki kalaliha ja mereande. Ameerikas tähistatakse ka festivali "I Love Poke". USA mannermaal valmistatav poke erineb üldjuhul traditsioonilisest havai pokest: kala ei ole eelnevalt marineeritud, vaid sellele lisatakse kohapeal kastmeid.

Koostisosad
-----------

*Poke* sai alguse, kui kalamehed hakkasid maitsestama saagist lõigatud tükke. Traditsiooniliste *poke*-lisandite valikut on tugevalt mõjutanud aasia, eriti Jaapani köök. Nende hulka kuuluvad sojakaste, roheline sibul ja seesamiõli, aga ka furikake (segu kuivatatud kalast, seesamiseemnetest ja kuivatatud vetikatest), hakitud kuivatatud või värske tšillipipar, limu-vetikad, meresool, inamona (kaste röstitud, soolatud ja jahvatatud küünlapähklitest), kalamari, wasabi ja Maui sibul. Põhiainena võidakse kasutada ka vinnutatud kaheksajalga (*heʻe*), muid tuunikala liike, lõhet ja mitmesuguseid selgrootuid.

Traditsiooniline Havai *poke* võib sisaldada kalalihakuubikuid, Maui sibulaid, inamonat, limut, sojakastet, rohelist sibulat või seesamiõli.

Viited
------

1. ↑  Martha Cheng (24. jaanuar 2017). *The Poke Cookbook: The Freshest Way to Eat Fish*. Potter/Ten Speed/Harmony/Rodale. Lk 7–8. ISBN 978-0-451-49807-6.
2. ↑  Mall:Hawaiian Dictionaries
3. ↑  Noguchi, Mark. "A Conflicted Chef From Hawaii Reacts to the Mainland Poke Bowl Trend". *First We Feast*. Originaali arhiivikoopia seisuga 24.09.2023. Vaadatud 11.06.2018.
4. ↑  Tan, Rachel. "6 Things To Know About Hawaiian Poke". *Michelin Guide*. Vaadatud 11.06.2018.
5. ↑  Cheng, Martha. "How the Hawaiian poke bowl became the world's new fast food". *Hawai'i Magazine*. Vaadatud 11.06.2018.
6. ↑  Matt Dean Pettit (10. aprill 2018). *The Great Shellfish Cookbook: From Sea to Table: More than 100 Recipes to Cook at Home*. Appetite by Random House. Lk 161. ISBN 978-0-14-753058-5.
7. 1 2  Laudan, Rachel (1996). *The Food of Paradise: Exploring Hawaii's Culinary Heritage*. University of Hawaii Press. Lk 37–38. ISBN 9780824817787. Vaadatud 28.01.2017.
8. 1 2  "Make Hawaii-style ahi poke wherever you are. Here's a recipe". *Hawaii Magazine*. Vaadatud 24.11.2015.
9. 1 2  "Hawaiian Ahi Tuna Poke Recipe and History, How To Make Poke, Whats Cooking America". *whatscookingamerica.net*. Vaadatud 24.11.2015.
10. 1 2  Vince Dixon, Data Dive: Tracking the Poke Trend: Proof that the Hawaiian dish is here to stay, *Eater* (September 14, 2016).
11. ↑  

	* Catherine Smart, The Hawaiian raw-fish dish poke is having a moment, *Boston Globe* (December 27, 2016).
	* Laura Hayes, What Does a Hawaii-Born Chef Think of D.C.'s Poke Craze?, *Washington City Paper* (April 13, 2017).
	* Jay Jones, Hawaii's endless poke craze, stoked by new twists and traditional dishes, *Los Angeles Times* (May 12, 2016).
	* Hillary Dixler, Can Poke Be the Next Fast-Casual Trend? Why restaurateurs are building brands around the Hawaiian staple, *Easter* (January 22, 2016).
12. ↑  Fabricant, Florence (26. jaanuar 2016). "Poké, a Hawaiian Specialty, Emerges in Chelsea". *The New York Times*. ISSN 0362-4331. Vaadatud 5.05.2017.
13. ↑  Stradley, Linda (16. mai 2015). "Hawaiian Ahi Tuna Poke Recipe, Whats Cooking America". *What's Cooking America* (Ameerika inglise). Vaadatud 4.05.2017.
14. ↑  Namkoong, Joan (1. jaanuar 2001). *Go Home, Cook Rice: A Guide to Buying and Cooking the Fresh Foods of Hawaiʻi* (inglise). Bess Press. ISBN 9780964335929.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Poke** |